**Aftalegrundlag for Rådgivningsaftale**

Denne Rådgivningsaftale er indgået mellem

FinansHuset-Viborg ApS

v/rådgiver John Halse Petersen

cvr. 3446 6564

Lundborgvej 3, 8800 Viborg

(herefter kaldet “Rådgiveren”)

og

[navn]

[cvr. nummer] eller [cpr.nr]

[adresse]

(herefter kaldet “Kunden”)

1. **Aftalens omfang**
	1. Rådgiveren og Kunden indgår herved aftale om, at Rådgiveren skal udføre Arbejdet for Kunden på de vilkår, som fremgår af aftalegrundlaget.
	2. Rådgiveren udfører Arbejdet som selvstændig erhvervsdrivende, og der består således ikke noget arbejdsgiver-arbejdstager-forhold mellem Parterne. Rådgiveren er uberettiget til at indgå aftaler på Kundens vegne eller til på anden måde at forpligte Kunden, medmindre der foreligger en særskilt fuldmagt til at indgå specificerede forpligtigelser.
2. **Pligter**
	1. Rådgiveren skal udføre Arbejdet på en professionel måde, uden bevidst at krænke tredjeparts rettigheder og i overensstemmelse med gældende lovgivning.
	2. Rådgiveren skal informere Kunden omgående, hvis Rådgiveren forventer en væsentlig afvigelse fra Rådgiveraftalen. Rådgiveren skal samtidig oplyse årsagen til afvigelsen, konsekvenserne af af­vigelsen, og hvordan eventuelle negative konsekvenser af afvigelsen kan afhjælpes eller minimeres.
	3. Rådgiveren skal for egen regning sørge for alt, hvad der er nødvendigt for at udføre Arbejdet, herunder arbejdskraft, udstyr, værktøjer og materialer, medmindre Parterne aftaler andet skriftligt.
	4. Kunden skal for egen regning give Rådgiveren adgang til regnskabsoplysninger, budgetter, bankoplysninger, lånearrangementer, forsikringsoplysninger, pensionsopgørelser og i øvrigt oplysninger, i det omfang det er nødvendigt for, at Rådgiveren kan udføre Arbejdet.
3. **Honorar**

Som vederlag for Arbejdet skal Kunden betale et honorar til Rådgiveren på kr. 1.200,00 eksklusive moms pr. arbejdstime, altså i alt 1.500 kr. inklusive moms pr. arbejdstime.

* 1. [ALTERNATIV :] Som vederlag for arbejdet skal Kunden betale et fast aftalt honorar eksklusive moms for den udførligt specificerede opgave.
	2. Honoraret betales månedsvis bagud, for det i perioden udførte arbejde og betales efter at Rådgiveren har fremsendt korrekt udstedt faktura, med specifikation over hvilket arbejde der er udført og hvad tidsforbruget har været.
	3. Honoraret er inklusive alle udgifter, som Rådgiveren påføres i forbindelse med udførelsen af Arbejdet, medmindre Parterne aftaler andet skriftligt.
	4. Kunden er ikke forpligtet til at betale for arbejde udført af Rådgiveren uden for Rådgiveraftalen, medmindre Kunden skriftligt har godkendt arbejdet, inden det påbegyndes.
1. **Arbejdsresultater**
	1. Ejendomsretten til ethvert resultat af Arbejdet, herunder materialer, know-how, forretningshemmeligheder, opfindelser, design, ophavsrettigheder, varemærker og andre immaterielle rettigheder, overgår til Kunden, i takt med at Honoraret betales.
	2. Til opfyldelse af Aftalens punkt 4.1 skal Rådgiveren på Kundens forlangende udlevere ethvert resultat af Arbejdet, som Rådgiveren er i besiddelse af eller råder over, og foretage sådanne hand­linger, som rimeligvis er nødvendige for at sikre Kundens ejerskab, for Kundens regning.
2. **Fortrolighed**
	1. Rådgiveren skal bevare alle oplysninger, som opnås fra Kunden i forbindelse med udførelsen af Arbejdet, strengt fortroligt og må ikke videregive dem til tredjepart eller bruge dem til andet formål end at udføre Arbejdet uden Kundens forudgående skriftlige samtykke.
	2. Forpligtelserne i Aftalens punkt 5.1 gælder ikke for oplysninger, der er almindeligt tilgængelige for offentligheden, opnås af Rådgiveren i god tro fra tredjepart, udvikles selvstændigt af Rådgiveren uden brug af Kundens oplysninger eller udleveres til opfyldelse af lovmæssige forpligtelser.
3. **Ansvarsforsikring**
	1. Rådgiveren er omfattet af professionel ansvarsforsikring, som omfatter Investeringsrådgivning, Forsikringsformidling, samt boligkreditformidling.

Forsikringen er tegnet på vilkår i henhold til Bekendtgørelse nr. 1255 om finansielle rådgiveres ansvarsforsikring og Forordning nr. 1125 af 19. september 2014 om sikredes aktivitet med rådgivning indenfor boligkreditformidling til forbrugere.

1. **Varighed**
	1. Rådgivningsaftalen træder i kraft, når den er underskrevet af begge Parter, og ophører, når Arbejdet er færdiggjort, medmindre Aftalen opsiges eller ophæves tidligere efter Aftalens punkt 7.2 eller 7.3.
	2. Kunden kan opsige Aftalen på et hvilket som helst tidspunkt og af en hvilken som helst grund med øjeblikkelig skriftligt varsel til Rådgiveren. Kunden skal betale for det Arbejde, Rådgiveren udfører, indtil Aftalen ophører, forudsat at Arbejdet er udført i overensstemmelse med Aftalen.
	3. En Part kan ophæve Aftalen omgående ved skriftlig meddelelse til den anden Part, hvis den anden Part undlader at afhjælpe en væsentlig misligholdelse af Aftalen inden 3 arbejdsdage efter at have modtaget skriftlig meddelelse om misligholdelsen.
2. **Andre vilkår**
	1. Aftalen udgør det samlede aftalegrundlag mellem Parterne vedrørende Arbejdet. Aftalen kan kun ændres ved en skriftlig aftale, som underskrives af begge Parter.
	2. Kunden har indgået Aftalen med Rådgiveren i tillid til Rådgiverens kompetencer. Rådgiveren må derfor ikke overdrage rettigheder eller forpligtelser efter Aftalen til andre eller lade Arbejdet udføre af andre uden Kundens forudgående skriftlige samtykke.
	3. Eventuelle uenigheder mellem Parterne, som måtte opstå i forbindelse med Aftalen, og som ikke kan afgøres mindeligt, afgøres af en kompetent domstol efter dansk ret med undtagelse af lovvalgsregler.
	4. Bestemmelserne i Aftalens punkt 1.2, 4.1, 4.2, 5.1, 5.2, 6.1, 7.2, 8.3 og 8.4 forbliver i kraft efter Aftalens ophør uanset årsag.

For Rådgiveren For Kunden

Navn: Navn:

Titel: Titel:

Dato: Dato: